РЕПУБЛИКА СРБИЈА

ГРАД БЕОГРАД

ГРАДСКА ОПШТИНА ЗЕМУН

Број: 06-316/2023-V

Датум: 05.06.2023. године

Земун, Магистратски трг 1

На основу члана 5. Одлуке о начину, критеријумима и мерилима за избор програма и пројеката у области културе који се финансирају и суфинансирају из буџета Градске општине Земун („Сл. лист града Београда“, број 38/18), и члана 37. став 1. тачка 11. Статута Градске општине Земун (''Сл. лист града Београда'', бр. 95/19 – пречишћен текст и 156/20), у складу са Одлуком о буџету Градске општине Земун за 2023. годину („Сл. лист града Београда“, број 122/22), председник Градске општине Земун, доноси

**ИЗМЕНУ И ДОПУНУ ГОДИШЊЕГ ПЛАНA ЈАВНОГ КОНКУРСА ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА У ОБЛАСТИ КУЛТУРЕ ИЗ БУЏЕТА ГРАДСКЕ ОПШТИНЕ ЗЕМУН ЗА 2023. ГОДИНУ**

Одлуком о буџету Градске општине Земун за 2023. годину („Сл. лист града Београда“, број 122/22), у оквиру Управе, Раздела 3, Глава 3.1, Управа, Програм 13- Развој културе и информисања, Пројекат 1201-4002- Пројекти по конкурсу у области културе, функционална класификација 820 - Услуге културе, економска класификација 481-Дотације невладиним организацијама – извор финансирања 01 - Општи приходи и примања буџета, планирана су средства у износу од 5.000.000,00 динара.

Председник Градске општине Земун је дана 28.02.2023. године расписао Јавни конкурс за финансирање и суфинансирање програма и пројеката у области културе из буџета Градске општине Земун за 2023. годину број 06-113/2023-V од 28.02.2023. године.

Председник Градске општине Земун је дана 29.05.2023. године донео Одлуку о стављању ван снаге Јавног конкурса за финансирање и суфинансирање програма и пројеката у области културе из буџета Градске општине Земун за 2023. годину бр. 06-294/2023-V од 29.05.2023. године.

За доделу средстава расписаће се Јавни конкурс за финансирање и суфинансирање програма и пројеката у области културе из буџета Градске општине Земун који је од јавног интереса које реализују установе, уметничка и друга удружења и правна лица регистрована за обављање делатности културе и појединци (уметници, сарадници, односно стручњаци у култури регистровани у складу са Законом о култури) са пребивалиштем на подручју Општине Земун, а који пројекат реализују на подручју Општине, односно у циљу промоције културних вредности Општине Земун и то:

1. Назив јавног конкурса: Јавни конкурс за финансирање и суфинансирање програма и пројеката у области културе из буџета Градске општине Земун за 2023. годину
2. Циљ јавног конкурса: финансирање и суфинансирање пројеката/програма од јавног интереса, а у складу са законом и статутом утврђеног непосредног интереса за грађане Градске општине Земун.
3. Област јавног конкурса: организовање културних догађања (програма, концерата, фестивала, такмичења, саветовања, сусрета, изложби) значајних за очување културног идентитета и развоја културног живота Општине.
4. Ко може да конкурише за средства: Право учешћа на конкурсу имају установе, уметничка и друга удружења и правна лица регистрована за обављање делатности културе и појединци (уметници, сарадници, односно стручњаци у култури регистровани у складу са Законом о култури) са пребивалиштем на подручју Општине, а који пројекат реализују на подручју Општине, односно у циљу промоције културних вредности општине Земун. Подносилац пријаве који нема статус правног лица, поред доказа о утврђеном статусу у складу са законом, у пријави доставља податке о правном лицу преко кога ће се пројекат реализовати. Цркве и верске заједнице имају право да конкуришу за доделу средстава за реализацију културних и научних програма под истим условима као и удружења, у складу са Законом о црквама и верским заједницама (''Сл. гласник РС'' бр. 36/2006).
5. Укупан износ средстава: 5.000.000,00 динара
6. Максимална вредност програма/пројекта: 2.000.000,00 динара
7. Планирани период објављивања конкурса: јун 2023. године
8. Оквирни датум почетка реализације одабраних програма и њихово трајање: јул– децембар 2023. године
9. Посебни захтеви и ограничења: Средства која се одобре за реализацију програма и пројекта су наменска средства и могу се користити искључиво за реализацију конкретног програма или пројекта, који мора бити реализован у предвиђеном року. Једнократни пројекти који су већ подржани на претходним конкурсима органа који је расписао конкурс, неће се разматрати. Ако се приликом праћења реализације програма утврди ненаменско трошење средстава, председник Градске општине Земун дужан је да раскине уговор, захтева повраћај пренетих средстава, односно да активира инструменте обезбеђења, а удружење је дужно да средства врати са законском каматом.

Корисницима средстава из претходног става неће бити додељена средства у наредне две године, односно њихове пријаве за учешће на јавном конкурсу неће бити разматране.

Председник ГО Земун

Гаврило Ковачевић,с.р.